Γουόλτερ ντε Μπωσάμπ (δικαστής)

Ο Γουόλτερ Β΄ ντε Μπωσάμπ (1192/3 – 1236),  τού κάστρου Έλμλεϋ στο Γούστερσιρ (12 μίλια νοτιοανατολικά τής πόλης τού Γούστερ), ήταν κληρονομικός σερίφης τού Γούστερσιρ.

 Προέλευση 
Ήταν ο δεύτερος γιος και ο τελικός κληρονόμος τού Γουλιέλμου Α΄ ντε Μπωσάμ (απεβ. 1197) τού Έλμλυ, κληρονομικού φύλακα τού κάστρου τού Γούστερ και κληρονομικού σερίφη τού Γούστερσιρ, ο οποίος απεβίωσε, όταν ο Γουόλτερ ήταν περίπου 5 ετών. Τότε η κηδεμονία και το δικαίωμα εκλογής νύφης του αποκτήθηκαν αρχικά από τον Γουλιέλμο ντε Μπράοουζ,  και έπειτα, έναντι τού ποσού των 3.000 μάρκων,  από τον Ρότζερ Μόρτιμερ (απεβ. 1214) τού κάστρου τού Γουίγκμορ.

 Πρώιμες προελεύσεις 
Ήταν δισεγγονός τού Γουόλτερ Α΄ ντε Μπωσάμπ (απεβ. 1133) από το κάστρο Έλμλεϋ, κληρονομικού σερίφη τού Γούστερσιρ, ο οποίος είχε νυμφεθτεί την Έμελιν ντ'Αμπέτο, κόρη και κληρονόμο τού Ούρσε ντ'Αμπέτο (π. 1040 - 1108), φεουδάρχη βαρόνου τού Σάλγουορπ στο Γούστερσιρ και σερίφη τού Γούστερσιρ π. το 1069. Ο Γουόλτερ Α΄ ντε Μπωσάμπ κληρονόμησε τη βαρονία τού πεθερού του και επίσης κληρονόμησε το κάστρο Έλμλεϋ και άλλες ιδιοκτησίες (που κατείχε ο επίσκοπος τού Γούστερ) από τον θείο τής συζύγου του, Ροβέρτο ντ'Αμπέτο. 

 Σταδιοδρομία 
Ο μεγαλύτερος αδελφός τού Γουόλτερ, Γουλιέλμος Β΄, απεβίωσε πριν από αυτόν στο Μιχάηλμας το 1211, αφήνοντας τον Γουόλτερ Β΄ ως κληρονόμο του, σε ηλικία τότε 19 ετών. Το 1212, ενώ δεν είχε ακόμη ενηλικιωθεί (δηλαδή 21 ετών), νυμφεύτηκε τη Γιοχάνα Μόρτιμερ (απεβ. 1225), κόρη τού φύλακά του. Είχε στην κατοχή του τη βαρονική του θέση μέχρι το 1214. Απέκτησε το κληρονομικό αξίωμα τού πατέρα του, τού σερίφη τού Γούστερσιρ, στις 19 Αυγούστου 1215, αλλά το έχασε τον Μάιο τού 1216, όταν, με δεκαεννέα από τούς ιππότες του, αυτομόλησε στους επαναστάτες.  Επέστρεψε στην υποταγή του στον βασιλιά Ιωάννη τον Αύγουστο τού 1216, και αποκαταστάθηκε στα εδάφη του. Ο Γουόλτερ ήταν μάρτυρας στην επανέκδοση τού Μεγάλου Καταστατικού (Μagna Carta) στις 11 Νοεμβρίου 1216 , και τον Μάρτιο τού 1217 αποκαταστάθηκε από τον βασιλιά Ερρίκο Γ΄ στην ιπποσύνη και την καστελανική του θέση, και έγινε Φύλακας των Βασιλικών Δασών στο Γούστερσιρ.  Παρακολούθησε την περαιτέρω επανέκδοση τής Μάγκνα Κάρτα στις 11 Φεβρουαρίου 1225. 

Το αξίωμα τού σερίφη ήταν κληρονομικό μόνο σε τρεις κομητείες. Οι Μπωσάμπ θεωρούσαν το αξίωμα ως περιουσιακό στοιχείο, και εισέπρατταν φόρους προς όφελός τους, ενώ κατέβαλλαν ελάχιστα, ή καθόλου από τα οφειλόμενα χρήματα, στο Στέμμα.  Απομακρύνθηκε από το αξίωμα το 1229, αλλά επανήλθε στη θέση του μέσα σε ένα χρόνο.  Δεν καταβλήθηκαν χρήματα το 1224-8, και καθόλου από το 1229-35, συμπεριλαμβανομένων των οφειλών. 

 Οικογένεια 
Νυμφεύτηκε δύο φορές:

Πρώτα το 1212 σε ηλικία 20 ετών, με την Ιωάννα Μόρτιμερ (απεβ. 1225), κόρη τού κηδεμόνα του Ρότζερ Μόρτιμερ (απεβ. 1214) από το κάστρο Γουίγκμορ, με την οποία απέκτησε απογόνους, όπως:
 Γουλιέλμος (Γ΄) ντε Μπωσάμπ (1215–1269), μεγαλύτερος γιος και κληρονόμος, ο οποίος νυμφεύτηκε την Ισαβέλλα ντε Μοντουί (αδελφή και κληρονόμο τού Γουλιέλμου Μοντουί, 8ου κόμη τού Γουόρικ), από την οποία έγινε πατέρας τού Γουλιέλμου ντε Μπωσάμπ, 9ου κόμη τού Γουόρικ.

Έπειτα το 1225 ή αργότερα, νυμφεύτηκε μία κάποια Ανγκαρέτ (απεβ. 1280/3), από μη καταγεγραμμένη οικογένεια.

 Το τέλος 
Ο Βάλτερ απεβίωσε στις 11 Απριλίου 1236.

 Αναφορές 

 Πηγές 


 Mason, Emma (2004). "Beauchamp, Walter de (1192/3–1236), justice". Oxford Dictionary of National Biography (online ed.). Oxford University Press. doi:10.1093/ref:odnb/1842.


Κατηγορία:Οικογένεια ντε Μπωσάμπ